**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. SPALIO 28 D. SPRENDIMO NR. T1-272 „DĖL PLUNGĖS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ IR JĮ KEITUSIŲ SPRENDIMŲ PAKEITIMO**

2022 m. birželio 23 d. Nr. T1-

Plungė

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2021 m. spalio 28 d. sprendimu Nr. T1-272 „Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtintų Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų (kartu su 2021 m. lapkričio 25 d. sprendimu Nr. T1-300 ir su 2022 m. balandžio 28 d. sprendimu Nr.T1-100) priedą „Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžiai“ ir išdėstyti jį nauja redakcija (pridedama).
2. Nustatyti, kad šis sprendimas įsigalioja nuo 2022 m. liepos 1 d.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistė Roberta Jakumienė

**PLUNGĖS RAJONO SAVIVALDYBĖS ADMINISTRACIJOS**

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**DĖL PLUNGĖS RAJONO SAVIVALDYBĖS TARYBOS 2021 M. SPALIO 28 D. SPRENDIMO NR. T1-272 „DĖL PLUNGĖS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ IR JĮ KEITUSIŲ SPRENDIMŲ PAKEITIMO**

2022 m. birželio 2 d.

Plungė

**1. Parengto teisės akto projekto tikslai, uždaviniai, problemos esmė.** Pakeisti Plungės rajono savivaldybės tarybos 2021 m. spalio 28 d. sprendimu Nr. T1-272 „Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtintų Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų (toliau - Rinkliavos nuostatai) (kartu su 2021 m. lapkričio 25 d. sprendimu Nr. T1-300 ir su 2022 m. balandžio 28 d. sprendimu Nr.T1-100) priedą „Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžiai“ ir išdėstyti jį nauja redakcija.

**2. Kaip šiuo metu yra sprendžiami projekte aptarti klausimai.** Mokėjimo pranešimai už komunalinių atliekų surinkimą iš atliekų turėtojų ir atliekų tvarkymą rinkliavos mokėtojams pateikti pagal Plungės rajono savivaldybės tarybos 2021 m. spalio 28 d. sprendimu Nr. T1-272 „Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtintų Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų (kartu su 2021 m. lapkričio 25 d. sprendimu Nr. T1-300 ir su 2022 m. balandžio 28 d. sprendimu Nr.T1-100) priede „Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžiai“ nurodytus dydžius.

**3. Kodėl būtina priimti sprendimą, kokių pozityvių rezultatų laukiama.** 2022 m. balandžio 15 d. gautas Vyriausybės atstovų įstaigos Šiaulių ir Telšių apskrityse teikimas Nr. TR5-17(5.5E) „Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų priedo pakeitimo“ (toliau – Teikimas) (pridedama). Teikime pažymėta, kad Rinkliavos nuostatų priede nustatyta sąlyga, kad „*Juridiniams pelno nesiekiantiems asmenims, teikiantiems paslaugas gyventojams (arba vykdantiems veiklą) ne komerciniais tikslais, priskiriamiems nekilnojamojo turto objektų kategorijoms Eil. Nr. 5, 13, 14, 17, 19 ir 21, nustatomas toks vietinės rinkliavos pastovusis ir kintamasis įmokos dydis, kaip ir gyvenamosios paskirties individualių namų objektų kategorijai (Pastovusis įmokos dydis – 24,00 Eur per metus, kintamasis įmokos dydis – 30,00 Eur per metus (taikomas kintamas administravimo parametras – konteinerių skaičius, tūris ir ištuštinimo dažnis*“ neatitinka Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių, patvirtintų Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ (toliau – Taisyklės) 25, 26, 27 punktų nuostatų.

Taisyklių 25 punkte nurodyta, kad pastovioji įmokos dedamoji nustatoma pagal vieną iš šių kintamųjų pasirinktinai:

25.1. nekilnojamojo turto paskirtis ir plotas;

25.2. nekilnojamojo turto paskirtis ir objektų skaičius;

25.3. gyventojų/darbuotojų skaičius.

Taisyklių 26 punktas įpareigoja Savivaldybes kiekvienos kategorijos nekilnojamojo turto objektams parinkti tik vieną Taisyklių 25 punkte nurodytą pastoviąją įmokos dedamąją.

Taisyklių 27 punkte nustatyta, kad pastovioji įmokos dalis turi būti nustatoma vienodo dydžio visiems tos pačios kategorijos nekilnojamojo turto objektams.

Teikime nurodyta, kad Rinkliavos nuostatų priede įtvirtinta išimtis juridiniams pelno nesiekiantiems asmenims, teikiantiems paslaugas gyventojams (arba vykdantiems veiklą) ne komerciniais tikslais, priskiriamiems nekilnojamojo turto objektų kategorijoms Eil. Nr. 5, 13, 14, 17, 19 ir 21, mokėti vietinės rinkliavos pastoviosios įmokos dydį kaip ir gyvenamosios paskirties individualių namų objektų kategorijai prieštarauja Taisyklių 25, 26, 27 punktų nuostatoms.

Priėmus šį sprendimą Rinkliavos nuostatai atitiks aukštesnės galios teisės aktų nuostatas bei bus įvykdytos Teikimo sąlygos.

**4. Siūlomos teisinio reguliavimo nuostatos.** Pakeisti Plungės rajono savivaldybės tarybos 2021 m. spalio 28 d. sprendimu Nr. T1-272 „Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtintų Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų (kartu su 2021 m. lapkričio 25 d. sprendimu Nr. T1-300 ir su 2022 m. balandžio 28 d. sprendimu Nr.T1-100) priedą „Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžiai“ ir išdėstyti jį nauja redakcija.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Nėra.

**8. Nurodyti, kieno iniciatyva sprendimo projektas yra parengtas.** Atsižvelgiant į2022 m. balandžio 15 d. Vyriausybės atstovų įstaigos Šiaulių ir Telšių apskrityse teikimą Nr. TR5-17(5.5E) „Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų priedo pakeitimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas**. Vyriausybės atstovų įstaigai Šiaulių ir Telšių apskrityse ir UAB „Telšių regiono atliekų tvarkymo centras“.

**11. Kita svarbi informacija**. Pridedama Rinkliavos nuostatų priedo lyginamasis variantas ir Vyriausybės atstovų įstaigos Šiaulių ir Telšių apskrityse teikimas Nr. TR5-17(5.5E) „Dėl Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų priedo pakeitimo“.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Juridiniams pelno nesiekiantiems asmenims, teikiantiems paslaugas gyventojams (arba vykdantiems veiklą) ne komerciniais tikslais, priskiriamiems nekilnojamojo turto objektų kategorijoms Eil. Nr. 5, 13, 14, 17, 19 ir 21 padidės rinkliavos mokestis.* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Rinkliavos nuostatai atitiks aukštesnės galios teisės aktų nuostatas bei bus įvykdytos Teikimo sąlygos.* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *UAB „Telšių regiono atliekų centras“ išaugs mokėjimo pranešimų administravimo darbo krūvis (reikės pakartotinai suformuoti metinius mokėjimo pranešimus bei juos išsiųsti).* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Vietos ūkio skyriaus vyr. specialistė Roberta Jakumienė