|  |
| --- |
| **Projektas** |

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-252 „DĖL TELŠIŲ REGIONO PLĖTROS TARYBOS STEIGIMO“ PAKEITIMO**

2022 m. birželio 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į Telšių regiono plėtros tarybos 2022 m. gegužės 12 d. raštą Nr. S-64 „Dėl Telšių regiono plėtros tarybos kolegijos nario Liudo Skieraus įgaliojimų pasibaigimo“, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2020 m. spalio 29 d. sprendimo Nr. T1-252 „Dėl Telšių regiono plėtros tarybos steigimo“ 5 punktą ir vietoje Liudo Skieraus įrašyti ....................... .

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjas Vytautas Tumas

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-252 „DĖL TELŠIŲ REGIONO PLĖTROS TARYBOS STEIGIMO“ PAKEITIMO“**

2022 m. birželio 7 d.

Plungė

**1. Parengto teisės akto projekto tikslai, uždaviniai, problemos esmė.**

Gautas Telšių regiono plėtros tarybos 2022 m. gegužės 12 d. raštas Nr. S-64 „Dėl Telšių regiono plėtros tarybos kolegijos nario Liudo Skieraus įgaliojimų pasibaigimo“. Rašte nurodyta, kad Telšių regiono plėtros tarybos visuotinio dalyvių susirinkimo posėdyje priimtas sprendimas išbraukti Liudą Skierų iš Telšių regiono plėtros tarybos kolegijos. Taip pat, prašoma deleguoti kitą, nepriekaištingos reputacijos, reikalavimus atitinkantį, Plungės rajono savivaldybės tarybos narį.

**2. Kaip šiuo metu yra sprendžiami projekte aptarti klausimai.**

Plungės rajono savivaldybės tarybos 2020 m. spalio 29 d. sprendimu Nr. T1-252 „Dėl Telšių regiono plėtros tarybos steigimo“ į kolegiją yra deleguoti 2 Savivaldybės tarybos nariai (Asta Beierle Eigirdienė ir Liudas Skierus).

**3. Kodėl būtina priimti sprendimą, kokių pozityvių rezultatų laukiama.**

Sprendimą siūloma priimti, kad būtų užtikrintas maksimalus Plungės rajono savivaldybės interesų atstovavimas Telšių regiono plėtros tarybos kolegijoje.

**4. Siūlomos teisinio reguliavimo nuostatos.**

Pakeisti Savivaldybės tarybos narį Liudą Skierų Telšių regiono plėtros tarybos kolegijoje.

**5. Pateikti skaičiavimus, išlaidų sąmatas, nurodyti finansavimo šaltinius.**

Finansinių lėšų sprendimui įgyvendinti nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės mero.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Telšių regiono plėtros tarybai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Informacijai pridedama Telšių regiono plėtros tarybos 2022 m. gegužės 12 d. rašto Nr. S-64 kopija.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *\** | *nenumatomas* |
| *Finansams* | *\** | *nenumatomas* |
| *Socialinei aplinkai* | *\** | *nenumatomas* |
| *Viešajam administravimui* | *\** | *nenumatomas* |
| *Teisinei sistemai* | *\** | *nenumatomas* |
| *Kriminogeninei situacijai* | *nenumatomas* | *nenumatomas* |
| *Aplinkai* | *nenumatomas* | *nenumatomas* |
| *Administracinei naštai* | *\** | *nenumatomas* |
| *Regiono plėtrai* | *nenumatomas* | *nenumatomas* |
| *Kitoms sritims, asmenims ar jų grupėms* | *nenumatomas* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Juridinio ir personalo administravimo skyriaus vedėjas Vytautas Tumas